《重葺前堂榜曰学易景亮六丈宠惠新诗谨赋二诗上谢 其一》
宋代·刘跂

并舍荒芜三四寻，稍营轩槛便幽深。已将种木待休影，未暇摊书聊洗心。

投老篇章愁脉脉，随缘香火静愔愔。从今扫洒供鸡黍，知有高人肯见临。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。